সাতক্ষীরা, ২৬ জুন (শীর্ষ নিউজ ডটকম): সাতক্ষীরার আশাশুনি উপজেলার বুধহাটায় এক স্বামী পরিত্যক্তা নারী ধর্ষণের শিকার হয়েছে। শনিবার রাত সাড়ে ১০টার দিকে এ ঘটনা ঘটে। পুলিশ অভিযান চালিয়ে ধর্ষক দাউদ আলীকে (৩২) আটক করেছে। সে আশাশুনি উপজেলার বুধহাটা গ্রামের ছবির আলীর ছেলে।  আশাশুনি থানার উপ-পরিদর্শক নজরুল ইসলাম জানান, স্বামী পরিত্যক্তা ২৫ বছর বয়সী ওই নারী তার বাবার বাড়ির পাশে নিজেই ঘর করে কয়েক বছর ধরে ৪ বছরের এক সন্তান নিয়ে বসবাস করতো। ঘটনার সময় প্রতিবেশি লম্পট চাউল ব্যবসায়ী দাউদ আলী ঘরে প্রবেশ করে ওই মহিলাকে  জোরপূর্বক ধর্ষণ করে। বিষয়টি পুলিশ জানতে পেরে দ্রুত অভিযান চালিয়ে ধর্ষক আবু দাউদকে গ্রেফতার করে। এ ঘটনায় রাত সাড়ে ১২টায় ধর্ষিতা নারী বাদী হয়ে নারী ও শিশু নির্যাতন দমন আইনে আশাশুনি থানায় মামলা দায়ের করেছে। পুলিশ জানায়, আজ রোববার সাতক্ষীরা সদর হাসপাতালে ধর্ষিতার ডাক্তারি পরীক্ষা হবে।  (শীর্ষ নিউজ ডটকম/ প্রতিনিধি/ জেডআর/ ০২.১১ঘ.)